CELEX: 52010PC0780
Language: ro
Date: 2010-12-20
Title: Propunere de DECIZIE A CONSILIULUI privind poziția Uniunii Europene în cadrul Consiliului de asociere cu privire la punerea în aplicare a articolului 98 din Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte

|

52010PC0780

/* COM/2010/0780 final - NLE 2010/0375 */  Propunere de DECIZIE A CONSILIULUI privind poziția Uniunii Europene în cadrul Consiliului de asociere cu privire la punerea în aplicare a articolului 98 din Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte  

	[pic] | COMISIA EUROPEANĂ |Bruxelles, 20.12.2010COM(2010) 780 final2010/0375 (NLE)Propunere deDECIZIE A CONSILIULUIprivind poziția Uniunii Europene în cadrul Consiliului de asociere cu privire la punerea în aplicare a articolului 98 din Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parteEXPUNERE DE MOTIVE1. Acordurile de asociere constituie baza juridică a relațiilor bilaterale dintre Uniunea Europeană și țările mediteraneene din sud.2. Complexitatea tehnică crescândă a relațiilor UE cu țările mediteraneene din sud, generată de punerea în aplicare a acordurilor euro-mediteraneene, impune adaptarea funcționării instituțiilor acordurilor la această evoluție. În consecință, sunt instituite subcomitete pe lângă Comitetele de asociere în cadrul acordurilor euro-mediteraneene pentru a urmări punerea în aplicare a priorităților parteneriatului și apropierea legislațiilor.3. Acordul de asociere dintre UE și Algeria a intrat în vigoare la 1 septembrie 2005. Au fost deja create șase subcomitete ale Comitetului de asociere: „Industrie, comerț și servicii”, „Transport, mediu și energie”, „Societate informațională, cercetare, inovare, educație, audiovizual și cultură”, „Agricultură și pescuit”, „Justiție și afaceri interne” și „Cooperare vamală”. În plus, a fost instituit și un grup de lucru privind afacerile sociale.4. Dialogul politic, securitatea și drepturile omului fac parte integrantă și reprezintă o componentă esențială a cadrului care reglementează relațiile dintre Uniunea Europeană și Algeria, prin intermediul acordului de asociere. De asemenea, acestea sunt elemente importante ale relațiilor UE cu partenerii săi mediteraneeni în contextul regional al parteneriatului euro-mediteraneean.5. În această perspectivă și astfel cum a prevăzut Consiliul de asociere UE-Algeria în Decizia nr. 3/2007 privind crearea unor subcomitete ale Comitetului de asociere și a unui grup de lucru privind afacerile sociale, Comisia propune constituirea oficială a unui nou subcomitet, intitulat „Dialog politic, securitate și drepturile omului”, în plus față de subcomitetele sau grupurile deja existente.6. Referitor la organizarea acestuia, președinția subcomitetului va fi exercitată, în ceea ce privește UE, de un reprezentant al Serviciului European de Acțiune Externă, în deplină asociere cu Comisia Europeană.7. Obiectivul, subiectele de competența subcomitetului și normele de punere în aplicare sunt prezentate în regulamentul de procedură anexat. Misiunea subcomitetului și regulamentul de procedură al acestuia au fost discutate cu autoritățile algeriene.2010/0375 (NLE)Propunere deDECIZIE A CONSILIULUIprivind poziția Uniunii Europene în cadrul Consiliului de asociere cu privire la punerea în aplicare a articolului 98 din Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parteCONSILIUL UNIUNII EUROPENE,având în vedere articolul 218 alineatul (9) din Tratatul privind funcționarea UE,având în vedere propunerea Comisiei[1],întrucât:(1) Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte, a fost încheiat la 22 aprilie 2002 și a intrat în vigoare la 1 septembrie 2005.(2) În temeiul articolului 98 din acord, Consiliul de asociere poate hotărî crearea oricărui grup de lucru sau organism necesar punerii în aplicare a acordului,ADOPTĂ PREZENTA DECIZIE:Articolul 1Poziția pe care trebuie să o adopte Uniunea Europeană în cadrul Consiliului de asociere instituit prin Acordul euro-mediteraneean încheiat între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte, privind punerea în aplicare a articolului 98 din acest acord, este conformă proiectului de decizie a Consiliului de asociere, anexat la prezenta decizie.Articolul 2Subcomitetul este format din reprezentanți ai Uniunii Europene și ai guvernului Republicii Algeriene Democratice și Populare. Acesta este prezidat în mod alternativ de cele două părți. Un reprezentant al Serviciului European de Acțiune Externă prezidează subcomitetul în numele Uniunii Europene. Comisia Europeană participă în temeiul competențelor sale. Statele membre sunt informate cu privire la reuniunile subcomitetului și sub invitate să participe la acestea.Adoptată la Bruxelles,Pentru ConsiliuPreședintele […]ANEXĂDECIZIE A CONSILIULUI DE ASOCIERE UE - ALGERIAprivind crearea subcomitetului „Dialog politic, securitate și drepturile omului”Consiliul de asociere Algeria-UE,având în vedere Acordul euro-mediteraneean de înființare a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte (denumit în continuare „acordul de asociere”),întrucât:(1) Relațiile și cooperarea Uniunii Europene (UE) cu partenerii săi mediteraneeni din sud se pot dezvolta luând în considerare competențele UE, precum și caracteristicile și necesitățile fiecărei țări mediteraneene.(2) Relațiile UE cu Algeria se caracterizează printr-o vitalitate sporită, generată de punerea în aplicare a acordului de asociere, care necesită o monitorizare regulată.(3) Consiliul de asociere a decis[2] deja crearea unor subcomitete ale Comitetului de asociere Algeria-UE în scopul de a asigura un cadru instituțional adecvat pentru punerea în aplicare a cooperării și consolidarea acesteia.(4) Respectarea principiilor democratice, a drepturilor omului și a libertăților fundamentale inspiră politicile naționale și internaționale ale părților și constituie un element esențial al acordului de asociere.(5) Dialogul politic și menținerea securității reprezintă un element important al acordului de asociere și sunt discutate în cadrul diferitelor organisme prevăzute de acesta.(6) În cadrul dialogului politic, Algeria și UE își stabilesc obiective ambițioase, bazate pe recunoașterea angajamentului reciproc față de valori comune, printre care se află și democrația, statul de drept, respectarea și promovarea drepturilor omului în ansamblul lor, drepturi civile, politice, economice, sociale și culturale, inclusiv dreptul la dezvoltare, precum și aspecte de securitate, inclusiv combaterea terorismului și a criminalității organizate, sub toate formele sale.(7) Articolul 98 din acordul de asociere prevede constituirea de grupuri de lucru sau de organisme necesare pentru punerea în aplicare a acordului,DECIDE:Articolul 11. Se instituie subcomitetul „Dialog politic, securitate și drepturile omului” pe lângă Comitetul de asociere Algeria-UE (denumit în continuare „Comitetul de asociere”). Regulamentul său de procedură este prezentat în anexă.Subcomitetul funcționează sub autoritatea Comitetului de asociere, căruia îi prezintă rapoarte după fiecare reuniune.2. De asemenea, domeniile tematice care țin de mandatul subcomitetului pot fi ridicate la un nivel mai înalt în cadrul dialogului politic dintre Algeria și UE.3. În cadrul mandatului său, Comitetul de asociere propune Consiliului de asociere toate măsurile necesare pentru asigurarea bunei funcționări a subcomitetului.Articolul 2Prezenta decizie intră în vigoare la data adoptării.Adoptată la [...], la data de [...],Pentru Consiliul de asociere Algeria-UEANEXĂRegulament de procedură al subcomitetului nr. 7 „Dialog politic, securitate și drepturile omului”1. Componență și președințieSubcomitetul „Dialog politic, securitate și drepturile omului” (denumit în continuare „subcomitetul”) este format din reprezentanți ai părților la acordul de asociere. Acesta este prezidat în mod alternativ de una dintre cele două părți, la nivel de înalți funcționari.2. RolSubcomitetul funcționează sub autoritatea Comitetului de asociere Algeria-UE (denumit în continuare „Comitetul de asociere”), căruia îi prezintă rapoarte după fiecare reuniune. Subcomitetul nu are putere de decizie. Cu toate acestea, poate înainta propuneri Comitetului de asociere.3. Domenii tematiceSubcomitetul examinează punerea în aplicare a Acordului de asociere Algeria-UE în sectoarele enumerate mai jos. Subcomitetul este principalul mecanism de monitorizare din punct de vedere tehnic în ceea ce privește aspectele referitoare la drepturile omului, democratizare, guvernanță și chestiuni de securitate legate de cooperarea în materie de combatere a terorismului și a criminalității organizate. În special, acesta evaluează progresele înregistrate în materie de apropiere, de punere în practică și de aplicare a legislațiilor și analizează cooperarea în domeniul administrației publice și aspectele operaționale ale acesteia. În plus, subcomitetul evaluează progresele înregistrate, examinează orice problemă care poate apărea în sectoarele enumerate mai jos și sugerează măsurile care pot fi, eventual, luate:a) statul de drept, buna guvernanță și democrația, în special independența justiției, accesul la aceasta și sprijinul acordat reformelor din justiție, schimbului de experiențe și cursurilor de formare;b) continuarea ratificării și a punerii în aplicare a convențiilor internaționale în materie de drepturi ale omului și libertăți fundamentale, inclusiv analizarea posibilității de aderare la protocoalele facultative la aceste convenții și schimbul de opinii privind eventualele rezerve la aceste convenții. Cooperarea în materie de drepturi ale omului, utilizând procedurile și mecanismele internaționale;c) combaterea pedepsei cu moartea și a torturii, precum și a tuturor formelor de discriminare;d) drepturile copilului și drepturile femeii;e) libertatea de exprimare, rolul societății civile și protecția apărătorilor drepturilor omului;f) cooperarea în materie de justiție internațională, promovarea procesului de democratizare și de bună gestionare a afacerilor publice;g) cooperarea în materie de drepturi ale omului în cadrul organizațiilor multilaterale;h) combaterea terorismului și a criminalității organizate;i) adoptarea de poziții comune în materie de politică externă și de securitate, în special prevenirea conflictelor, dezarmarea și neproliferarea armelor de distrugere în masă;j) adoptarea de poziții comune în ceea ce privește aspecte de securitate de interes comun, la nivel regional și internațional;k) consolidarea capacităților administrative și operaționale ale instituțiilor naționale vizate.Această listă nu este exhaustivă; alte domenii tematice vor putea fi adăugate de către Comitetul de asociere, cu acordul celor două părți.În cadrul unei reuniuni a subcomitetului se pot analiza aspecte referitoare la unul, mai multe sau toate domeniile enumerate mai sus.4. SecretariatUn funcționar al Serviciului European de Acțiune Externă și un funcționar al guvernului Republicii Algeriene Democratice și Populare exercită în comun funcțiile de secretari permanenți ai subcomitetului și sunt însărcinați cu pregătirea reuniunilor acestuia.Toate comunicările privind subcomitetul sunt transmise secretarilor subcomitetului.5. ReuniuniSubcomitetul se reunește ori de câte ori este necesar și cel puțin o dată pe an, în mod alternativ în Algeria sau în UE. Se poate convoca o reuniune pe baza unei cereri formulate de una dintre cele două părți, transmise celeilalte părți prin intermediul secretarului permanent competent. La primirea unei cereri de convocare a unei reuniuni a subcomitetului, secretarul celeilalte părți răspunde în termen de cincisprezece zile lucrătoare.În caz de urgență deosebită, subcomitetul poate fi convocat într-un termen mai scurt, cu acordul celor două părți. Toate cererile de convocare a reuniunilor trebuie formulate în scris.Fiecare ședință a subcomitetului are loc la data și locul convenite de către cele două părți.Pentru fiecare parte, reuniunile sunt convocate de către secretarul permanent al acesteia, în acord cu președintele. Înaintea fiecărei reuniuni, președintele este informat cu privire la componența prevăzută a delegației fiecărei părți.În cazul în care cele două părți sunt de acord, subcomitetul poate invita experți la reuniunile sale, în vederea furnizării unor informații specifice.6. Ordinea de zi a reuniunilorToate cererile de înscriere a unor puncte pe ordinea de zi a subcomitetului sunt transmise secretarilor permanenți ai subcomitetului. Ordinea de zi provizorie a fiecărei reuniuni este elaborată de către președinte, în acord cu cealaltă parte, cel mai târziu cu zece zile înainte de începerea reuniunii.Ordinea de zi provizorie cuprinde punctele pentru care secretarii au primit o cerere oficială de includere pe ordinea de zi, cel mai târziu cu cincisprezece zile înainte de începerea reuniunii. Documentația trebuie să fie primită de către cele două părți cu cel puțin șapte zile înainte de reuniune.Subcomitetul adoptă ordinea de zi la începutul fiecărei reuniuni.7. Proces-verbalProcesul-verbal este redactat și convenit de către cei doi secretari permanenți după fiecare reuniune. O copie a procesului-verbal, care include, eventual, propunerile și sugestiile subcomitetului, este transmisă de către secretarii permanenți ai subcomitetului secretarilor și președintelui Comitetului de asociere.8. PublicitateCu excepția cazului în care se decide altfel, reuniunile subcomitetului nu sunt publice și concluziile lucrărilor sale nu sunt făcute publice.FIȘĂ FINANCIARĂ LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE LA VENITURI1. TITLUL PROPUNERII:Crearea subcomitetului „Dialog politic, securitate și drepturile omului” în cadrul Acordului de asociere UE-Algeria.2. LINII BUGETARE :Capitol și post: nu se aplică.Suma înscrisă în buget pentru exercițiul financiar în cauză: nu se aplică.3. IMPLICAȚII FINANCIARE:X Propunere fără implicații financiare( Propunere fără implicații financiare asupra cheltuielilor, dar cu implicații financiare asupra veniturilor - efectul este următorul:(milioane EUR cu o zecimală)Linia bugetară | Venituri[3] | Perioadă de 12 luni începând cu zz/ll/aaaa | [Anul n] |Postul … | Impact asupra resurselor proprii |Postul … | Impact asupra resurselor proprii |Situația după acțiune |[n+1] | [n+2] | [n+3] | [n+4] | [n+5] |Postul … |Postul … |4. MĂSURI ANTIFRAUDĂ…5. ALTE OBSERVAȚII…[1] JO C […], […], p. […].[2] Decizia nr. 3/2007 a Consiliului de asociere Algeria-UE, JO L 330, 15.12. 2007, p. 31.[3] În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, și anume sume brute după deducerea a 25 %, care reprezintă costurile de colectare.